OpenLLM-France/wikimedia huggingface dataset:
# Kakitzat

Kakitzat edo Euskal Herriko Koordinakunde Antimilitarista 1980ko hamarkadan Gipuzkoan sortu eta Hego Euskal Herriko hainbat udalerritan aritu zen erakunde antimilitarista da.
1980ko hamarkadan Espainiako soldadutzaren aurkako talde asko sortu ziren herriz herri: batzuk Kontzientzia Eragozpen Mugimendua KEM-MOC taldearen barnean antolatzen ziren, eta beste batzuk soilik tokian tokiko esparruetan. Talde horien sorreran jende anitzek hartu izan zuten parte: kontzientzia eragozleek, alderdi politikoetako gazteek, gazte asanblada edo irrati libreetakoek, beste taldeetan parte hartzen ez zuten gazteek...
Gipuzkoako KEM eta herrialde honetako beste talde batzuk (Orereta, Azkoitia...) elkarlanean hasi ziren, eta horrela sortu zen Gipuzkoako Koordinadora Antimilitarista. Ondoren, Koordinakunde horretako hainbat taldek Kakitzat sortu zuten. 1980ko hamarkada bukatu baino lehen Bizkaian, Nafarroan eta Araban Kakitzateko talde berriak sortu ziren.
1990eko hamarkada hasieran kontzientzia eragozpena barik, intsumisioa borrokaren ardatza izan zen, bai soldadutzari, eta baita objetoreentzat Espainiako Legeak asmatu zuen Ordezko Zerbitzu Sozialari (gaztelaniazko sigletan, PSS) ere. Urteak aurrera joan ahala, beste gai batzuk lantzen hasi ziren: gastu militarra, eragozpen fiskala, gerrateak... 1994tik aurrera Intsumisio Eguna antolatzen hasi zen Kakitzat. Intsumisio Egunak honako herri hauetan egin ziren: Oiartzunen, Bermeon, Berriozarren, Agurainen, Usurbilen eta Abadiñon. 2000. urtean derrigorrezko soldaduskaren amaiera jaia egin zen Usurbilen, eta 2001ean Bilboko Erakustazokan jaialdia ere bai.
1990eko hamarkadaren bigarren erdian Nafarroa, Araba eta Gipuzkoako Kakitzat desagertu ziren. XXI. mendean, Bizkaiko Kakitzatek gerrak, gastu militarra eta eragozpen fiskala landu ditu, besteak beste.

## Kanpo estekak

* (Gaztelaniaz) Kakitzat: azken eguneraketa, 2002. urtekoa.
* Datuak: Q12261199
# Kaki (kolorea)

    Artikulu hau koloreari buruzkoa da; beste esanahietarako, ikus «Kaki (argipena)».
Kaki (ingelesez: khaki) kolore hori marroixka da. Uniforme militarrean erabilita, ingelesezko hitza hindizko khākī hitzetik ekarri zuten, "hauts" esan nahi duena. Izan ere, Indian aritzen ziren britainiar soldaduek hautsez zikintzen zituzten bere uniformeak hobeto kamuflatzeko.
Hona hemen bere aldaerak:
| | Kaki | Kaki ilun |
| HTML | #E0D8B0 | #DFC38A |
| CMYK | (15, 10, 35, 0) | (15, 20, 50, 0) |
| RGB | (224, 216, 176) | (223, 195, 138) |
| HSV | (50°, 21 %, 88 %) | (40°, 38 %, 87 %) |
| Erreferentziak | | |

## Erreferentziak

* ↑ (Ingelesez) Maerz & Paul. (1930). A Dictionary of Color. New York: McGraw-Hill, 199 or..
* ↑ (Ingelesez) Jackson, Major Donovan. (1940). India's Army. Londres: S. Low, Marston & Co OCLC .2939077.
* 1 2 (Gaztelaniaz) Gallego, Rosa; Sanz, Juan Carlos. (2005). Guía de coloraciones. Madrid: H. Blume ISBN 84-89840-31-8..

## Kanpo estekak

* Datuak: Q650770
* Multimedia: Khaki / Q650770
# Kerala

Kerala (malabareraz: കേരളം Kēraḷaṁ) Indiako hego-mendebaldeko estatu bat da. Malabar kostan dago, Indiako penintsularen mendebalean. 38.864 km$^2$ ditu, eta 33.387.677 biztanle. Hiriburua Trivandrum da.

## Geografia

Ipar-mendebaletik hego-ekialderantz luzatzen da (550 km) Malabar kostaldearen eta Gath mendien artean.

### Mugak

Keralak honako mugakideak ditu: Karnataka iparraldean eta Tamil Nadu hegoaldean eta ekialdean. Mendebaldean Arabiako itsasoa du, izan ere, itsasoa eta Mendebaldeko Ghat mendien artean dago.

## Historia

Gaur egungo Keralako estatua 1957an sortu zen, hizkuntza batasunean oinarrituta (malaialama). Lehenbiziko aipamenak, ordea, Asoka enperadorearen garaikoak dira (K. a. III. mendea): Keralaputra izeneko erresuma bat zen orduan. Geroztik ariarrak iritsi ziren Keralara, eta hinduismoa sartu zuten.
VII-VIII. mendeetan merkatari arabiarrek islama eraman zuten. Geroztik Kerala feudo multzo bat izan zen.
1498an portugaldarrak Kalikutera iritsi zirenean, Kerala izan zen europarrak ezagutu zituen Indiako lehenengo estatua.
1790 ondoko urteetan britainiarren esku geratu zen. Indiak askatasuna lortu zuenean, Travancore-Cochin estatua osatu zuen gaur egungo Keralako estatuak, 1957. urtean berriro antolatu zen arte.

## Banaketa administratiboa

Keralak 14 barruti ditu hiru eskualdetan banatuak: Malabar (iparraldean), Kochi (erdigunean) eta Travancore (hegoaldean):
* Malabar:
** Kasaragod
** Kannur
** Wayanad
** Kozhikode
** Malappuram
** Palakkad
* Kochi:
** Thrissur
** Ernakulam
* Travancore:
** Kottayam
** Idukki
** Alappuzha
** Pathanamthitta
** Kollam
** Thiruvananthapuram

## Biztanleak

Proportzioz Indian biztanleriarik handiena duen estatua da, eta analfabetismo tasarik apalena duena orobat.
Hizkuntza nagusia malaialama da.
Erlijio nagusiak hauek dira: hinduismoa (% 50), kristautasuna (% 5,6) eta islamismoa (% 5).

## Ekonomia

Lurraldearen heren bat basoz estalia dago: teka, sandaloa, ebanoa, banbua. Elektrizitate ekoizpena handia da, mendi garaietatik datozen ibaietan eraikitako zentral hidroelektrikoetan. Industria Keralako estatuak berak parte hartuz garatu da gehienbat: ongarriak, kimika industria, elektrizitate materiala, zeramika, ehunak, porlana, beira, papera.

## Kultura

Unibertsitate bat du Trivandrumen, eta beste batzuk Kotxinen eta Kalikuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Keralako errolda

## Kanpo estekak

* (Ingelesez) Kerala estatuko webgune ofiziala
* Datuak: Q1186
* Multimedia: Kerala / Q1186
# Kepler-22b

Kepler-22b Kepler-22 izarraren inguruan biratzen duen exoplaneta bat da, guregandik 638 bat argi-urtera Cygnus konstelazioan.
Kepler-22b, tamainaz, Lurraren bikoitza da. Bere masa eta azaleko konposizioa ezezagunak dira. Litekeena da azaleko oskol likido edo gaseosoa duen konposatu sukoi bat edukitzea. Bere izarraren inguruan 290 egunean behin biratzen du. Ebidentziek adierazten dute planetak azaleko tenperatura ertaina duela, gainazala ez dagoela berotegi efektuko gasen mende. Atmosferarik ezean, bere oreka tenperatura (Lurraren antzeko albedo bat hartuz) −11 °C izango litzateke gutxi gorabehera, Lurraren (−18 °Cren aldean.
2009ko maiatzaren 12an ikusi zuten planetaren lehen trantsitua eta 2011ko abenduaren 5ean Kepler-22b existitzen zela iragarri zuten.

## Erreferentziak

* 1 2 (Ingelesez) NASA Press Release. NASA – NASA's Kepler Confirms Its First Planet in Habitable Zone of Sun-like Star. .
* ↑ (Ingelesez) Most 1.6 Earth-radius planets are not rocky. 2014-7-31.
* ↑ (Ingelesez) Borucki, William J.; Koch, David G.; Batalha, Natalie; Bryson, Stephen T.; Rowe, Jason; Fressin, Francois; Torres, Guillermo; Caldwell, Douglas A. et al.. (2012). «Kepler-22b: A 2.4 Earth-radius Planet in the Habitable Zone of a Sun-like Star» The Astrophysical Journal 745 (2): 120. doi:10.1088/0004-637X/745/2/120. Bibcode: 2012ApJ...745..120B..

## Kanpo estekak

* Datuak: Q47304
* Multimedia: Kepler-22 b / Q47304
# Kepler-Poinsoten solido

Kepler-Poinsoten solidoak poliedro erregular ahurrak dira, bi baldintza hauek betetzen dituztenak: aurpegi guztiak poligono erregular berdinak dira; eta erpin guztietan elkartzen diren aurpegien kopurua beti da berbera (alderatu solido platonikoekin).
Bederatzi poliedro erregular daude: bost solido platonikoak (ganbilak) eta Kepler-Poinsoten lau solidoak (ahurrak).

## Sailkapena

| Izena | Aurpegiak | Ertzak | Erpinak |
| Dodekaedro handia | 12 pentagono | 12 | 30 |
| Izar-dodekaedro txikia | 12 pentagrama | 12 | 30 |
| Izar-dodekaedro handia | 12 pentagrama | 20 | 30 |
| Ikosaedro handia | 20 triangelu | 12 | 30 |

## Historia

Johannes Kepler-ek bi poliedro aldi berean erregular eta ahur definitu zituen 1619an: izar-dodekaedro txikia eta izar-dodekaedro handia. Baina, lehenago, XV. mendean, Veneziako San Marko basilikan, izar-dodekaedro txikia irudikatu zuen Paolo Uccello-k; eta Wenzel Jamnitzer-ek izar-dodekaedro handia aurkitu zuen, XVI. mendean. Zergatik daukate Keplerren izena? Keplerren ekarpena solido erregular gisa definitzea izan zen, nahiz eta ahurrak izan, ohiko solido platonikoak ez bezala —ganbilak baitira—. Beste biak, ikosaedro handia eta dodekaedro handia, Louis Poinsot-ek definitu zituen, 1809an; eta horretxegatik daukate Kepler-Poinsoten solidoak izena.

## Kanpo estekak

* Datuak: Q1023978
* Multimedia: Kepler-Poinsot solids / Q1023978
# Keqiao barrutia

Keqiao barrutia (txinera tradizionalez: 柯桥区) Txinako barruti bat da, Shaoxing barruan. Azken zentsuaren arabera 1.030.847 biztanle zituen 1066.02 azaleran banatuta.

## Kanpo estekak

* Datuak: Q1334929
* Multimedia: Keqiao District / Q1334929
# Kepler (teleskopioa)

Kepler Eguzkiaren inguruan orbitatzen dabilen espazio-teleskopio edo espazio-behatoki bat da, helburutzat exoplanetak bilatzea zuena, bereziki, Lurraren antzeko tamaina eta kokapena (hau da, planeta-sistemaren gune bizigarrian kokatzen direnak) zutenak, hala, Kepler misioa bezala ezagutzen dena gauzatu zuen. NASAk jaurti zuen Cañaveral lurmuturretik 2009ko martxoaren 6an, Delta II kohete bat baliatuz. 2013ko abuztuaren 15ean Keplerrek bere misio nagusia amaitu zuen eta 2013ko azaroan K2 zabaldutako misioa hasi zuen. 2018ko urriaren 30ean, bederatzi urtez lanean aritu ondoren, teleskopioaren barneko kontrol-sistemako erregaia agortu zen eta NASAk bere erretiroa aditzera eman zuen.

## Kanpo estekak

* Datuak: Q47272
* Multimedia: Kepler (spacecraft) / Q47272
# Keppeshausen

Keppeshausen Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 16 biztanle zituen 2,31 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q553450
* Multimedia: Keppeshausen / Q553450
# Ker-Xavier Roussel

Ker-Xavier Roussel (Lorry-lès-Metz, Frantzia, 1867ko abenduaren 10a - L'Étang-la-Ville, Frantzia, 1944ko ekainaren 6a) frantses pintorea izan zen.

## Biografia

Pierre Bonnard pintore frantsesaren eragina nabari da Rousselen lehen koadroetan. Geroago, inpresionismoaren argitasuna utzi gabe, mitologia-gaiak erabili zituen.
Paris, Helsinki, Mosku eta Kopenhageko museoetan daude ikusgai Rousselen margolanik ospetsuenak.
Lan nagusiak: Venus eta maitasuna itsasertzean, Pastorala, Bakoren lagunak, Dantza eta Tragediaren jaiotza.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q533859
* Multimedia: Ker-Xavier Roussel / Q533859
# Kepler-438

Kepler-438 nano gorria da Lira konstelazioan, Lurretik 640 bat argi-urtera. Nabarmena da bere planeta-sistemagatik, Kepler-438b barne hartzen baitu, izarraren eremu bizigarriaren barruan legokeen Lurraren tamainako exoplaneta, seguruenik.

## Planeta-sistema

Sisteman planeta bakarra berretsi da, baina Kepler438b-ren trantsito-denboraren behaketek planeta gehigarriak egon daitezkeela adierazten dute.
Kepler-438 izarraren sistema planetarioa :
| Kidea (izarretik ordenean) | Masa | Ardatzerdi handia (UA) | Periodo orbital (egun) | Eszentrikotasuna | Makurdura | Erradioa |
| b | — | 0.166 | 35.23319 | 0.03 | 89.86° | 0.0999 ± 0.015 R$_J$ |

## Erreferentziak

* ↑ Gaia Collaboration; Brown, A. G. A.; Vallenari, A.; Prusti, T.; de Bruijne, J. H. J.; Babusiaux, C.; Bailer-Jones, C. A. L.; Biermann, M. et al.. (2018-08-01). «Gaia Data Release 2. Summary of the contents and survey properties» Astronomy and Astrophysics 616: A1. doi:10.1051/0004-6361/201833051. ISSN 0004-6361. (Noiz kontsultatua: 2022-06-17).
* ↑ (Ingelesez) Kipping, D. M.; Nesvorný, D.; Buchhave, L. A.; Hartman, J.; Bakos, G. Á.; Schmitt, A. R.. (2014-02-28). «THE HUNT FOR EXOMOONS WITHKEPLER(HEK). IV. A SEARCH FOR MOONS AROUND EIGHT M DWARFS» The Astrophysical Journal 784 (1): 28. doi:10.1088/0004-637x/784/1/28. ISSN 0004-637X. (Noiz kontsultatua: 2022-06-17).

## Kanpo estekak

* Datuak: Q19363183
# Jouancy

Jouancy Frantziako udalerria da, Yonne departamenduan dagoena, Borgoina-Franche-Comté eskualdean. 2013an 33 biztanle zituen.

## Demografia
### Biztanleria

2007an Jouancy udalerrian erroldatutako biztanleak 33 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 29 etxebizitza zeuden, 15 familiaren etxebizitza nagusia ziren eta 14 bigarren erresidentzia ziren. Etxebizitza guzti hauek 29etxeak ziren. 15 etxebizitza nagusietatik 13 bere jabearen bizilekua ziren eta 2 alokairuan okupaturik zeuden; 4 etxek bi gela zituzten, 1ek hiru zituen, 5 etxek lau zituzten eta 5 etxek bost zituzten. 10 etxek euren parking plaza propioa zuten azpian. 9 etxetan ibilgailu bat zegoen eta 4 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Jouancy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 8 | 75-79 | 4 |
| 0 | 70-74 | 0 |
| 4 | 65-69 | 0 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 14 ziren, horien artean 13 aktiboak ziren eta1 inaktiboa zen. 13 pertsona aktiboetatik 11 lanean zeuden (6 gizon eta 5 emakume) eta 2 langabezian zeuden (1 gizon eta 1 emakume). Pertsona inaktibo bakarra ikasten zegoen.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 zerbitzu enpresa zen.
2009an norbanakoentzat zegoen zerbitzu bakarra margolaria zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1333415
* Multimedia: Jouancy / Q1333415
# Jotxi

Jotxi (mongolieraz: Зүчи, Züçi, kazakheraz: Жошы/Joşı, جوشى, txinera tradizionalez: 朮赤; pinyinez: Shù chì, Krimeako tatareraz: Cuçi, Джучи, جوچى; c. 1181 – 1227ko otsaila) agintari mongola izan zen, erdialdeko Asiaren parte handi bat konkistatu zuena. Gengis Khan eta Börteren seme nagusia. Bere ondorengoek Urrezko Horda sortu zuten.

## Familia

Zuhaitz genealogikoa :
Qun Quran
Quli
Orda Khan
Peter of the Horde
Q4248239?
Sartaqtay
Toqoqan
Batu Khan
Sartaq Khan
Yesugei
Berke
Genghis Khan
Hoelun
Shiban
Bahádur
Jotxi
Dei Seichen
Tuka Temür
Urang Timur
Börte
Čotan
Buval
Chimbay
Huolu
Kumatiemuer
Tanggute :

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 16 or..

## Kanpo estekak

* Datuak: Q186581
* Multimedia: Jochi / Q186581
# Kindia

Kindia Gineako hiria da, izen bereko eskualdeko hiriburua. 2008ko estimazioaren arabera 181.126 biztanle zituen.

## Klima

Datu klimatikoak (Kindia) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 31.8 | 33.8 | 35.0 | 34.2 | 31.8 | 28.7 | 27.1 | 26.7 | 27.8 | 28.9 | 30.0 | 30.7 | 30.5 |
| Batez besteko tenperatura (ºC) | 25.4 | 26.8 | 27.7 | 27.8 | 26.6 | 24.7 | 23.8 | 23.4 | 24.0 | 24.6 | 25.3 | 25.0 | 25.4 |
| Batez besteko tenperatura minimoa (°C) | 19.0 | 19.7 | 20.5 | 21.4 | 21.3 | 20.7 | 20.4 | 20.4 | 20.2 | 20.3 | 20.5 | 19.2 | 20.3 |
| Pilatutako prezipitazioa (mm) | 1 | 2 | 12 | 48 | 175 | 243 | 371 | 464 | 351 | 225 | 39 | 7 | 1938 |
| Prezipitazio egunak (≥ 1.0 mm) | 0 | 0 | 1 | 4 | 12 | 16 | 23 | 26 | 22 | 17 | 4 | 1 | 126 |
| Eguzki orduak | 247 | 237 | 262 | 230 | 197 | 148 | 106 | 81 | 127 | 163 | 189 | 236 | 2223 |
| Hezetasuna (%) | 47 | 45 | 48 | 55 | 69 | 80 | 84 | 86 | 82 | 80 | 73 | 57 | 67 |
| Iturria: NOAA ||||||||||||||

## Erreferentziak

* ↑ (Ingelesez) National Oceanic and Atmospheric Administration. Kindia Climate Normals 1961–1990. .

## Kanpo estekak

* Datuak: Q997057
* Multimedia: Kindia / Q997057
# Kindiako eskualdea

Kindia mendebaldeko Gineako eskualde administratiboa da. 28.873 kilometro koadroko azalera du, eta 2014an 1.561.374 biztanle zituen. Hiriburua Kindia da.

## Banaketa administratiboa

* Coyahko prefetura
* Dubrékako prefetura
* Forécariahko prefetura
* Kindiako prefetura
* Téliméléko prefetura

## Erreferentziak

* ↑ Ghana: Regions, Cities & Urban Places. citypopulation.de (Noiz kontsultatua: 2020-12-9).

## Kanpo estekak

* Datuak: Q868520
# Kinding

Kinding Alemaniako udalerria da. Bavariako estatuan kokatuta dago, [[Eichstätt (barrutia)|Eichstätt]] barrutian. 2014an 2.565 biztanle zituen 51,71 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q521544
* Multimedia: Kinding / Q521544
# Kindin Muxika

Kindin Muxika Oiarbide (Quintin Mujica Oyarbide ofizialki), (Idiazabal, 1887ko urriak 30 - Mar de Ajó, Argentina, 1974) idazle eta euskaltzalea izan zen.

## Bizitza

Idiazabalen jaio bazen ere, umetan familia Errenteriara joan zen bizi izatera eta bertan hazi zen. Urte batzuk ondoren, Donostian jarri zen bizitzen familia.
| « | Aurra nintzala, nere gurasoak Goierri’tik itxaso aldera aldatu ziran. Nere lenbiziko urtean, Errenderi’n artu nuen bularra. Orduntxe, gaitz ikaragarri bat etorri zitzaidan. Sendagillearen iritzia nere am arentzat negargarria izan zan: ez nintzan biziko, gaitz arek il egingo ninduen. Nere amak, kutsutzeko bildurrik gabe, bere besoetatik ez nindun utzi. Ez dakit nere amak Jainkoa’ri euskeraz eskatu ziolako, ala Errenderi’ko eguzkia ta aizea on onak izan zitzaizkidalako, zar zar eginda ere, oraindik bizi naiz. | » |
| —Muxika'tar Kindin |||
1906. urtean, hamazortzi urte zituela, Espainiako Gobernuak ezarritako derrigorrezko soldadutzatik ihesi Argentinara joan zen Muxika. Urte hartako maiatzean Algecirasko Konferentzia ospatu zen, eta euskal herritar gehienak soldadutza egitera Afrikara destinatzen hasi ziren, Bigarren Karlistaldian (1876) izandako porrotagatik zigor modura. Muxikaren hitzetan: “nire aitak nahiago izan zuen semea Ameriketara joan zedin mairuak hiltzera baino” .
Buenos Airesen bizi izan zen erbestean eta bertako Laurac Bat elkarteko eta Euskaltzaleak elkarteko kide izan zen. Garaiko euskarazko aldizkari gehienetan idatzi zuen eta itzultzaile lanak ere egin zituen.

## Artikuluak

Ondorengo agerkarietan idatzi zituen bere idatziak
* Gernika aldizkaria
* Egan
* Herria
* Euskal Erria de Montevideo
* Euzko-Deya
* Tierra Vasca
* Oarso aldizkaria
* Boletín del Instituto Americano de Estudios Vascos : ustea ez da jakitea

## Literatura

* 1948an On Kixote Mantxakoa obra osorik euskarara itzultzeko azken kapitulua baino falta ez zenean, Muxikak egin zuen kapitulu honen itzulpena, obraren euskarazko bertsioa amaituz. 1978ra arte ez zuten argitaratu.

## Oharrak

* ↑ Oarso aldizkaria, 1963

## Erreferentziak

* ↑ Zabala Agirre, Jose Ramon. (2017). "Euskaltzaleak, euskararen utopia Buenos Airesen". Larraitz Ariznabarreta:Erbestealdiko heterodoxiaren espazioak. Hamaika Bide, 231-248 or. ISBN 978-84-617-88883-5..
* ↑ Ugalde, Martin. Goierritarra, 9 or..
* 1 2 Astiz, Iñigo ( 1985-). ([2016]). Kixotenean. Elkar ISBN 978-84-9027-670-9. PMC 970883128. (Noiz kontsultatua: 2020-03-26).
* ↑ Onaindia, Santiago. (1976). Euskal Literatura, tomo V. Etor, 203-204 or..
* ↑ Errenderi eta Euskal-Erria. Oarso aldizkaria, 39 or..
* Datuak: Q88862976
# Kindsbach

Kindsbach Alemaniako udalerria da. Renania-Palatinatua estatuan dago, [[Kaiserslautern (barrutia)|Kaiserslautern]] barrutian. 2014an 2.388 biztanle zituen 8,8 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q567142
* Multimedia: Kindsbach / Q567142
# Kindred (Ipar Dakota)

Kindred Ipar Dakotako hiri bat da. Cass konderrian kokatua dago. 2010ean 692 biztanle zituen, 3,75 kilometro koadrotan banatuta.

## Ikus, gainera

* Cass konderria

## Kanpo estekak

* Datuak: Q2447003
* Multimedia: Kindred, North Dakota / Q2447003
# Kindurtza

Kindurtza edo saia itsasontziaren beheko barrunbea da, gilaren gainean dagoena eta ontziaren alboetatik eta bizkarretik barrura iragazten den ura biltzen duena. Ponpen bidez kanporatzen da ur hori.
Kindurtzako urak gai oliotsuen bereizgailuen bidez garbitzen dituzte, eta kanpora ponpatzen dira itsaso zabalean. Produktu kutsatzaileak ontzian geratzen dira, slop izenarekin ezagutzen direnak, eta portuan erretiratzen dira tratatu eta deuseztatzeko.
Zamalanetarako upeltegiek ere badute kindurtzako putzu bat, upeltegien planoaren mailaren azpitik dagoen eremuaren txopan eraikia, ontzien barruan sortzen den kondentsazio-ura biltzeko, kanpoko eta barruko atmosferaren tenperaturen arteko aldea dela-eta.
Ontzi txikietan edo kirol-ontzietan, kasko inguruko gunerik baxuenari deitzen zaio saia, bai ontziratutako ura bai euri-ura biltzen diren gilari.

## Erreferentziak

* ↑ Euskalterm: [Nautika Hiztegia ] [2021]

## Kanpo estekak

* Datuak: Q1552868
* Multimedia: Bilge wells / Q1552868
# Kinds of Kindness

Kinds of Kindness 2024ko Yorgos Lanthimos greziar zinema zuzendariaren umore beltzezko filma da.

## Sinopsia

Oharra: Atal honek istorio osoa edo amaiera argitzen du.
Triptiko itxurako fabula horrek hiru istorio kontatzen ditu: bere bizitzaren agintea hartu nahi duen gizonarena- "The Death of R.M.F."-; itsasoan desagertutako emaztea itzuli eta beste pertsona bat dirudielako izututa dagoen poliziarena - "R.M.F. is Flying"-; eta buruzagi espiritual bihurtzeko dohain berezia duen norbait aurkitzeko erabakia hartu duen emakumearena- "R.M.F. Eats a Sandwich"-.

## Aktoreak

* Emma Stone:
** Rita ("The Death of R.M.F")
** Liz ("R.M.F. is Flying")
** Emily ("R.M.F. Eats a Sandwich")
* Jesse Plemons:
** Robert ("The Death of R.M.F")
** Daniel ("R.M.F. is Flying")
** Andrew ("R.M.F. Eats a Sandwich")
* Willem Dafoe:
** Raymond ("The Death of R.M.F")
** George ("R.M.F. is Flying")
** Omi ("R.M.F. Eats a Sandwich")
* Margaret Qualley :
** Vivian ("The Death of R.M.F")
** Martha ("R.M.F. is Flying")
** Ruth eta Rebecca bikiak ("R.M.F. Eats a Sandwich")
* Hong Chau:
** Sarah ("The Death of R.M.F")
** Sharon ("R.M.F. is Flying")
** Aka ("R.M.F. Eats a Sandwich")
* Joe Alwyn:
** collectibles appraiser man ("The Death of R.M.F")
** passenger ("R.M.F. is Flying")
** Joseph ("R.M.F. Eats a Sandwich")
* Mamoudou Athie:
** Will ("The Death of R.M.F")
** Neil ("R.M.F. is Flying")
** the morgue nurse ("R.M.F. Eats a Sandwich")
* Hunter Schafer: Anna ("R.M.F. Eats a Sandwich")
* Yorgos Stefanakos: R.M.F.
* Merah Benoit: Emilyren alaba

## Erreferentziak

* ↑ «Emakume askoren istorioa» Berria 2024-06-26 CC BY-SA 4.0 lizentziapean.
* 1 2 3 4 5 6 7 8 «Kinds of Kindness Production Notes PDF» Searchlight Pictures.

## Kanpo estekak

* Datuak: Q114345051
* Multimedia: Kinds of Kindness / Q114345051
# Komarów-Osada udalerria

Komarów-Osada Poloniako Lublingo voivoderriko landa-udalerri bat da, Zamość barrutian kokatuta. 123,8 km²ko azalera du eta 2017ko datuen arabera 5151 biztanle zituen.

## Kanpo estekak

* Udalaren webgunea
* Datuak: Q1864782
ieaLublingo voivoderriko udalerriak :